armvectores/hy_wikipedia_2023 huggingface dataset:
Շաբադին (Խնուսի գավառ)

Շաբադին, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Խնուս գետի աջ կողմում, Խնուս քաղաքից 17 կմ հարավ-արևելք, հարթավայրում։


== Պատմություն ==
Եղել է զուտ հայաբնակ գյուղ։ 1915 թվականի Մեծ եղեռնի ժամանակ բնակիչներին տեղափոխել և սպանել են Խամուրի լեռներում։ Գյուղն ավերվել է։


== Բնակչություն ==
1885 թվականին ուներ 23, 1909 թվականին՝ 50, իսկ 1915 թվականին՝ 60 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործություն և առևտուրն էր։ Առանձնապես տարածված էր կորեկի ցանկը։


== Պատմամշակութային կառույցներ ==
Շաբադինն ուներ Ս. Գևորգ անունով եկեղեցի։


== Կրթություն ==
Գյուղում գործում էր Արամյան նախակրթարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ժերդելի

Ժերդելի (ուկրաիներեն՝ Жерделі), գյուղ Ուկրաինայի Ժիտոմիրի մարզի Անդրուշևկայի շրջանում։ Հիմնադրվել է 1847 թվականին։
2001 թվականի տվյալներով Ժերդելի գյուղում բնակվում էր 99 մարդ։ Բնակավայրը զբաղեցնում է 3 կմ² տարածք։ Բնակչության խտությունը կազմում էր 33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մ.թ.ա. 198


== Դեպքեր ==


== Ծնունդներ ==


== Մահեր ==
Պոլ (գետ)

Պոլ (ռուս.՝ Поль), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Բուժա գետի ափում։ Գետի երկարությունը 65 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալեքսեև (այլ կիրառումներ)

Ալեքսեև, կարող է վերաբերել՝

Ալեքսեև - գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում
Ալեքսեև - գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում
Գրոսվայլ

Գրոսվայլ  (գերմ.՝ Großweil), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 1456 մարդ (ըստ 2010 թվականի դեկտեմբերի 31-ի)։ Տարածքը կազմում է 22,04 կմ²։ Պաշտոնական կոդ՝ 09 1 80 119։


== Ծանոթագրություններ ==


== Արտաքին հղումներ ==
Պաշտոնական կայք
Սյուկո

Սյուկո (կակուտե) — եղել է նինջաների զենք, որն ամրացվել է ինչպես ձեռքին (սյուկո), այնպես էլ ոտքին (ասիկո)։ Այն ունի փշերի և ճանկերի ձև։
Այս զենքն օգտագործվել է տարբեր եղանակներով՝ հակառակորդի ձեռքից թրի վերցնումից մինչև ուղղահայաց պատեր բարձրանալը։
Զենքն ունեցել է պատմական նախատիպեր։ Դրանցից են հնդկական «բագնակը» և պոլինեզիական «սամոական ձեռնոցը»։
Ձեռքի ճանկերը (սյուկո կամ տեկագի) հագել են ձեռքի ներսի կողմից։ Դրանք իրենցից ներկայացնում էին փայտից և կոր մետաղական փշերից պատրաստված իրեր, որոնք հիշեցնում էին արջի ճանկերի։
Այս զենքը, որը նախատեսված էր մոտ տարածությունում մարտի համար՝ հակառակորդի մարմնին հասցնում էր ծանր վիրավորումներ, թողնում էր անանցանելի հետքեր։ Այն նաև օգտագործվում էր հակառակորդին հոգեբանորեն ճնշելու համար։ Երբ նինջաները հայտնվում էին մթությունից կամ ցատկում էին ծառերի վրայից՝ այս զենքը բավական էր, որ հակառակորդը դիմեր փախուստի։
Տիվ (ազգ)

Տիվ, մունշեր, ժողովուրդ։ Բնակվում են Կենտրոնական Նիգերիայում, Բենուե գետի ափերին (95% –ով՝ Բենուե, Պլատո և Գոնգոլա նահանգներում)։ Ժողովուրդն ապրում է նաև Կամերունում (Մամֆա)՝ 300 հազար մարդ։ Թիվը՝ ավելի քան 3,9 մլն (1978)։ Ստորաբաժանվում է տիվ, իյոն, ուղբե, ուտանգե (ուտանգա, ոտանք) և ունդիր (նդիր)։


== Լեզու ==
Լեզուն պատկանում է արևելյան բանտու լեզվախմբին։ Տիվ լեզուն Բենուե, Պլատո նահանգների (Նիգերիա) պետական ​​լեզուն է։ XX դարի սկզբից զարգացրել է լատինական այբուբենի վրա հիմնված գիրը։


== Բնակպություն ==


=== Զբաղմունքներ ===
Ավանդական զբաղմունքներ՝ ձեռագործ (բլուրների երկայնքով տեռասներով), ժամանակակից՝ գութան (քորեկ, եգիպտացորեն, այմս, հատիկաընդեղենային բույսեր); Զարգացած է անասնապահությունը (գերակշռում է մանր անասնապահությունը, խոշոր եղջերավոր անասունները՝ հեղինակավոր դեր և փոխանակման արժեք)։


=== Տուն ===
Բնակավայրերը ավանդական են, ցրված։ Բնակարանը կլոր է, պատերը՝ ձողերով կամ միահյուսված ձողերով, շրջանակը՝ կավով։


=== Հագուստը ===
Ավանդական հագուստը գործվածք է, որը փաթաթված է գոտկատեղին և հասնում է մինչև ծնկները։ Տղամարդիկ չալմա են կրում։


=== Կռոն ===
Ավանդական հավատալիքներ՝ ֆետիշիզմ (ակոմբո), հավատք ծավ գերբնական ուժերին, բնության ուժերի պաշտամունք, մոգություն, կախարդություն։
Ժողովրդական բանահյուսության մեջ տարածված են տիեզերական և էթնոգենետիկ առասպելները։


== Ծանոթագրություններ ==
Ի (Սոմի գավառ)

Ի (ֆր.՝ Y), քաղաք, համայնք Ֆրանսիայի Օ-դը-Ֆրանս շրջանի Սոմ գավառում։ Այն գտնվում է Ֆրանսիայի հյուսիսային հատվածում։ Ին Եվրոպայի ամենակարճ անունն ունեցող քաղաքն է համարվում։ Համանուն ևս մեկ քաղաք կա ԱլյակասյումԲնակչությունը 2020 թվականի դրությամբ կազմել է 90 մարդ։ Բնակավայրը զբաղեցնում է 2.73 կմ² տարածք։ Բնակիչներին անվանում են իպսիլոնիեն (ֆր.՝ Ypsilonien (ար.), Ypsilonienne (իգ.)):


== Աշխարհագրություն ==
Գտնվում է Փարիզ քաղաքից 115 կմ հյուսիս-արևելք, Ամյեն քաղաքից 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 50 աշխատունակ (15-64 տարեկան) բնակիչ, որոնցից ակտիվ էին 37-ը, իսկ ոչ ակտիվները` 13։ Ակտիվության ցուցանիշը կազմում է 74,0 %։ 37 աշխատունակ մարդկանցից աշխատել է 29 անձ (17 տղամարդ և 12 կին)։ Գործազուրկ են եղել 8 անձ (5 տղամարդ և 3 կին)։ 13 անաշխատունակներից 3-ը եղել են աշակերտներ կամ ուսանողներ, 3-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Ձագարիզե

Ձագարիզե (իտալերեն՝ Zagarise), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 1647 մարդ (2015 թ.), բնակչության խտությունը կազմում է 33,39 մարդ/կմ²։ Զբաղեցնում է 48 կմ² մակերես տարածք։
Փոստային ինդեքսն է՝ 88050։ Հեռախոսային կոդը՝ (+39) 0961։
Բնակավայրի հովանավոր սուրբը Պանկրացիոն է։ Բնակավայրի տոնը նշվում է հուլիսի 9-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Ուսումնական թղթապանակ

Ուսումնական թղթապանակը սովորողների ձեռքբերումների գնահատման և վերահսկման նոր ձև է։ Հիմնական իմաստն է՝ ցույց տալ այն ամենը,ինչ ընդունակ է սովորողը։
Ընդհանուր առմամբ ուսումնական թղթապանակն իրենից ներկայացնում է սովորողի ուսումնական գործունեության արդյունքների և նմուշների կազմակերպման,ինչպես նաև արտաքին աղբյուրների համապատասխան տեղեկատվական նյութերի հավաքածու։ Այն նախատեսված է սովորողի ուսումնական մակարդակի բազմակողմանի քանակական և որակական վերլուծության և նրա ուսումնական գործընթացի հետագա շտկման համար։
Գնահատման այս ձևի մանկավարժական իմաստն այն է,որ շեշտը սովորողի չիմացածից տեղափոխվում է նրա իմացածի վրա,գնահատականից՝ ինքնագնահատականի վրա։ Ուսումնական թղթապանակը քանակական և և որակական գնահատականների ինտեգրացիա է և վերջապես,դրա հիմնական խնդիրն է հետևել ուսումնական առաջընթացին և ընդհանրապես դրա դինամիկային։


== Ուսումնական թղթապանակների առանձնահատկությունները ==
1.Ուսումնական թղթապանակի բովանդակության համար մեծ մասամբ չեն տրվում ենթակետերի և անվանումների հստակ ցանկ։ Դա հիմնականում կախված է կոնկրետ ուսուցչից կամ ուսուցիչների խմբից։
2.Գոյություն ունի ուսումնական գործունեության արդյունքների և դրա վերաբերյալ տեղեկությունների ազատ ցանկ,որից կարելի է ընտրել։
3.Ուսումնական թղթապանակի բովանդակությունը կախված է տվյալ առարկայի ուսուցման կոնկրետ նպատակներից։
Ուսումնական թղթապանակի բովանդակության գրեթե ողջ պարունակությունը թույլ է տալիս ամբողջական պատկերացում կազմել դրա բովանդակության վերաբերյալ։
Ուսումնական թղթապանակի երեք պարտադիր բաղկացուցիչ՝
1.Աշակերտն առաջին էջում գրում էիր թղթապանակի նպատակի մասին,
2․Կցվում է թղթապանակի բովանդակությունը բոլոր տարրերի թվարկումով։
Թղթապանակը ունի երկու գործառույթ՝աշխատանքային և գնահատող։


== Ուսումնական թղթապանակաի առավելությունները ==
Ուսումնական թղթապանակը հնարավորություն է տալիս սովորողի ընդունակությունների որակական և քանակական գնահատականները համդրել ուսումնական գործունեության արդյունքների վերլուծության միջոցով։
•խրախուսվում է գնահատականը,ինքնագնահատականն ու փոխգնահատումը,սովորողի ուսումնական գործընթացի ինքանվերլուծությունն ու ինքնավերահսկողությունը։
•Ուսումնական թղթապանակը նպաստում է սովորողների,ուսուցիչների համգործակցությանը,հնարավորություն է ընձեռում գնահատելու ուսման ընթացքում ներդրված ջանքերը,ձեռքբերումներն ու առաջընթացը։


== Ուսումնական թղթապանակի սահմանակփակումները ==
Ուսումնական թղթապանակի սահմանակփակումներից առանձնացնում ենք ժամանակի գործոնը,որովհետև թղթապանակ կազմելը երկարատև և ծախսատար գործընթաց է։ Բացակայում է հստակ կողմորոշումը։ Առկա է սուկյեկտիվության գործոնը։ Ուսումնական թղթապանակը գնահատման նոր ձև է և ուսուցման գործընթացում հնարավորություն է տալիս ավելի հստակ տեսնել գնահատման ավանդական ձևերի փոփոխությունների նոր ուղղությունները՝մասնավորապես գնահատանիշի գերակայության փոփոխությունը։


== Արտաքին հղումներ ==
European Language Portfolio (ELP)
http://www.coe.int/en/web/portfolio


== Գրականություն ==
Մասնագիտական զարգացման ձեռնարկ ուսուցիչների համար,Երևան,2004թ
Աղջիկը ջունգլիներում

«Աղջիկը ջունգլիներում», սովետական նկարած մուլտֆիլմ, ստեղծված «Խորամանկ շնագայլ» հնդկական ժողովրդական հեքիաթի հիման վրա, պատմում է փոքրիկ, բարի աղջկա արկածների մասին, որը ուղևորվում է ջունգլիներով դեպի շուկա։ Իր ճանապարհին նա հանդիպում է տարբեր կենդանիների և վանդակից ազատ է արձակում վագրին։ Վագրի հետ ունեցած վեճը նրան ստիպում է փնտրել «Արդյոք կա՞ արդարություն» հարցի պատասխանը։


== Սյուժե ==
Մի անգամ առավոտյան փոքրիկ աղջիկը գնում էր շուկա։ Նրա ձեռքում զամբյուղ կար, իսկ գլխին ծաղկեպսակ։ Աղջիկը ճանապարհն ընտրում է ջունգլիներով, որտեղ հանդիպում է կապիկների, թութակների և փասիանների։ Ծեր կապիկը խնդրում է աղջկան, որ աղջիկն իր ծաղկեպսակը նվիրի իր աղջկան՝ փոքրիկ կապիկին, աղջիկն առանց ավելորդ հարցերի տալիս է նրան ծաղկեպսակը և շարունակում ճանապարհը։ Հետո հանդիպում է բնից ընկած թռչնակի ու սովորեցնում է նրան թռչել։
Շարունակելով ճանապարհը ջունգլիներով՝ աղջիկը լսում է մռնչյուն, մոտենում է այդ ձայնին։ Տեսնում է վանդակի մեջ փակված վագրին, խղճում նրան և ազատ  է արձակում։ Վագրը, զարմանալով աղջկա անխելքության վրա, մտադրվում է ուտել նրան։ Բայց աղջիկը ասում է, որ դա անարդար է, սակայն վագրը պատասխանում է, որ աշխարհում արդարություն չկա։ «Ո՛չ, կա»,- պնդում է աղջիկը,- «հարցրե՛ք ումից ուզում եք»։ Պատահած վեճի արդյունքում նրանք որոշում են հարցնել առաջին երեք պատահածների, կա՞ արդյոք արդարություն աշխարհում։
Առաջինը նրանք հանդիպում են լացող թութակին, որը հենց նոր կորցրել էր իր որդուն, աղջկա հարցին նա պատասխանում է, որ արդարություն չկա։ Հետո նրանք դիմում են արմավենուն, ում արմատները վարազը վնասել էր։ Արմավենին նույնպես պատասխանում է,որ արդարություն գոյություն չունի։ Վերջում նրանք հանդիպում  աղվեսին, որը իրեն խուլ էր ձևացնում։ Նա խնդրում է վագրին, որ ցույց տա, թե ինչից է սկսվել իրենց վեճը աղջկա հետ։ Արդյունքում վագրը հետ է մտնում իր վանդակը, իսկ աղվեսը փակում է նրան, ապացուցելով, որ արդարություն գոյություն ունի։
Աղջիկը շնորհակալություն է հայտնում աղվեսին և շարունակում իր ճանապարհը դեպի շուկա։


== Մուլտֆիլմի մասին ==
Ֆիլմը համարվում էր կորած, սակայն հայտնաբերվել է մագնիսական ժապավենի վրա և հիմա վերականգնվում է։ Բացի այդ, նրա կադրերից ցուցադրվել են Ֆեոդոր Խիտրուկի «Լինել բոլորով» վավերագրական ֆիլմում։


== Գեղարվեստական առանձնահատկություններ ==
Աղջկան նկարել է Ֆեոդոր Խիտրուկը՝ հրաժարվելով աղջկա համար հատուկ հանված ձևից։


== Մրցանակներ ==
1958 թվական՝ ԽՍՀՄ կինոփառատոն Մոսկվայում. Խրախուսական դիպլոմ թիմին։


== Քննադատների մենաբանություններ ==


== Ծանոթագրություններ ==


== Արտաքին հղումներ ==
Девочка в джунглях մուլտֆիլմը «Անիմատոր.ռու» կայքում
Девочка в джунглях «Հայրենական կինոյի հանրագիտարան» կայքում
Աղջիկը ջունգլիներում գտնված էմագնիսային ժապավեն
Դերվենտա (համայնք)

Անվան այլ կիրառումների համար տե՛ս՝ Դերվենտա (այլ կիրառումներ)Դերվենտա համայնք (սերբ.՝ Општина Дервента), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսային հատվածում։ Վարչական կենտրոնը համարվում է Դերվենտա քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 30177 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 57 բնակավայրեր, որոնց թվում է Դերվենտա քաղաքը։


== Ծանոթագրություններ ==
Լոմատուրցխ

Լոմատուրցխ (վրաց.` ლომატურცხი), հայաբնակ գյուղ Ջավախքում, Վրաստանի Սամցխե-Ջավախք մարզի Ախալքալաքի շրջանում, Ախալքալաքից 19 կմ հեռավորության վրա, Թրիալեթի լեռնաշղթայի ստորոտին։ Գտնվում է ծովի մակարդակից 1740 մ բարձրության վրա։


== Բնակչությունը ==
Բնակիչներն զբաղվում են հողագործությամբ և անասնապահությամբ։

Գյուղում գործում է ութամյա դպրոց։


== Պատմությունը ==
Բնակիչները գաղթել են 1830 թվականին` Էրզրումի վիլայեթի Բասեն գավառի Ալվար և Բահար գյուղերից։ Սկզբնական շրջանում բնակվել են Ախալքալաքի Էխտիլա գյուղում, իսկ 1937 թվականին նրանց մի մասը տեղափոխվել է Լոմատուրցխ։
Լոմատուրցխի Սուրբ Ամենափրկիչ եկեղեցին կառուցվել է 1906 թվականին։


== Ծանոթագրություններ ==
Կոլումբոսի տունը

«Կոլումբոսի տուն» (իսպ.՝ Casa de Colon), թանգարան Լաս-Պալմաս-դե-Գրան-Կանարիա քաղաքի հնագույն թաղամասերից մեկում՝ Լա-Վեգետայում։ Ավանդության համաձայն Քրիստափոր Կոլումբոսը իր ճանապարհորդության ընթացքում հանգրվանել է այստեղ, մինչև սարքում են իր նավերից մեկը։ Շինությունը վերակառուցված է 1777 թվականին։ 1952 այնտեղ բացվում է թանգարան, որտեղ ցուցադրվում են ինչպես իսկական առարկաները այնպես էլ վերակառուցվածները, որորնք վերաբերում են աշխարհահռչակ ծովագնացների ճանապարհորդություններին։


== Թանգարանի  կառուցվածքը ==
Թանգարանը բաղկացած է 5 մասից՝

Ամերիկայի նախակոլոմբոսյան ժամանակաշրջանը,
Կոլումբոսը և իր արշավը,
Կանարյան կղզիներ և Ամերիկայի բացահայտումը,
Պատմությունը և զարգացումը Լաս-Պալմաս-դե-Գրան-Կանարիայի,
Բնանկար 16-20-րդ դարերի։Թանգարանի ցուցանմուշներն գտնվում են 3 հարկի 12 սենյակներում, 2 գավիթներում և ստորգետնյա սենյակում։ Վերջինս նվիրված է նախակոլումբոսյան ժամանակաշրջանին։ Առաջին հարկը նվիրված է Կոլումբոսի արշավներին, քարտեզագրության և Կանարյան կղզիների պատմությունը, ներկայացված է որպես «դարպաս» Նոր Աշխարհի։ Երկրորդ հարկի սրահներում ներկայացված է պատմությունը Լաս-Պալմաս-դե-Գրան-Կանարիա քաղաքի 15-19-րդ դարերում։ Մի առանձին սենյակում ժամանակավորապես ներկայացված է Պրադո թանգարանի նմուշները։


== Պատկերասրահ ==

		
		
		
		
		


== Հղումներ ==
Casa de Colón
Cabildo de Gran Canaria Archived 2013-07-08 at the Wayback Machine.
Gran Canaria Cultura, Cabildo de Gran Canaria
Patronato de Turismo de Gran Canaria Archived 2012-06-15 at the Wayback Machine.
Coloquios de Historia Canario-Americana Archived 2011-07-20 at the Wayback Machine.
Anuario de Estudios Atlánticos Archived 2010-12-25 at the Wayback Machine.
Միլնիշչե

Միլնիշչե (ռուս.՝ Мыльнище), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (107001-107100)

Աստերոիդների ցանկ (106901-107000)  • Աստերոիդների ցանկ  • Աստերոիդների ցանկ (107101-107200)
 Աստերոիդների ցանկ (106901-107000)  • Աստերոիդների ցանկ  • Աստերոիդների ցանկ (107101-107200)
Վալին (Սոմի գավառ)

Վալին (ֆր.՝ Valines), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 652 մարդ, բնակչության խտությունը` 124.19 մարդ/կմ²։ Բնակավայրը զբաղեցնում է 5.25 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 55 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 461 աշխատունակ (15-64 տարեկան) բնակիչ, որոնցից ակտիվ էին 326-ը, իսկ ոչ ակտիվները` 135։ Ակտիվության ցուցանիշը կազմում է 70,7 %։ 326 աշխատունակ մարդկանցից աշխատել է 290 անձ (176 տղամարդ և 114 կին)։ Գործազուրկ են եղել 36 անձ (12 տղամարդ և 24 կին)։ 135 անաշխատունակներից 36-ը եղել են աշակերտներ կամ ուսանողներ, 50-ը` թոշակառուներ, իսկ 49-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(6436) Կոկո

(6436) Կոկո (անգլ.՝ Coco), աստերոիդ աստերոիդների հիմնական գոտում։ Հայտնաբերվել է 1985 թվականի մայիսի 13-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,239159 ա. մ., առավելագույնը մոտենում է 2,0337 ա. մ. հեռավորության վրա և հեռանում 2,4446 ա. մ.։ Արեգակի շուրջ մեկ ամբողջական պտույտ է կատարում 1223,84 երկրային օրվա ընթացքում, իր ուղեծրով շարժվելով միջինում 0,294155 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6436) Կոկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շամբավ

Շամբավ (ֆր.՝ Chambave), կոմունա Իտալիայի Վալե դ'Աոստա մարզում։
Բնակչությունը կազմում է 968 մարդ (2008 թվականի տվյալներով)։ Բնակչության խտությունը՝ 48 մարդ/կմ²։ Տարածքը՝ 21 կմ²։ Փոստային ինդեքս՝ 11023։ Հեռախոսային կոդ՝ 0166։
Բնակավայրի հովանավոր է համարվում Սուրբ Լավրենտիոսը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նոսիմ Յու

Նոսիմ Յու (ռուս.՝ Носим-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիչեգդա գետի ձախ ափին՝ 670 կմ հեռավորության վրա։ Գետի երկարությունը կազմում է 35 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016194
Կոդը ըստ հիդրոլոգիական հետազոտության (ՌԴ) — 103001619
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Հարսեկ մեզրե

Հարսեկ մեզրե, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Երամյան վարժարան

Երամյան վարժարան, հիմնվել է 1878 թվականին, Վանում։ Մինչև 1888 թվականինը կոչվել է որբանոց, 1888-1904 թվականներին՝ որբանոցի վարժարան, 25-ամյակի առթիվ (1904 թվականին), հիմնադիր Հ. Երամյանի պատվին՝ Երամյան վարժարան։ Ունեցել է ցերեկօթիկ ն գիշերօթիկ (մինչև 1888 թվականը) աշակերտներ։ Վարժարան Էին ընդունվում 7 տարեկանից։ 1900-1913 թվականին գործում էր նաև երկամյա բարձրագույն դասընթաց, որի շրջանավարտները կարող էին ուսումը շարունակել եվրոպական համալսարաններում։ Երամյան վարժարանի շենքը Դասավանդվել է 15 առարկա, այդ թվում՝ հայերեն, ֆրանսերեն, ռուսերեն, թուրքերեն, հայոց պատմություն, աշխարհագրություն։ 1903-1907 թվականին կառուցված նոր շենքը ուներ հարմարավետ դասասենյակներ, գրադարան (3000 գիրք)։ 1913 թվականին սովորում էր 400 աշակերտ։ 1878-1915 թվականին Երամյան վարժարանը տվել է մոտ 3000 շրջանավարտ։ Փակվել է 1915 թվականին։


== Գրականություն ==
Վանի Երամյան վարժարանը, ԿՊ, 1914 թվականին։
Երամյան Հ. Հուշարձան ՎանՎասպուրականի, հ․ 1, Ալեքսանդրիաէ 1929 թվականին։
Ֆորտիա

Ֆորտիա  (իսպ.՝ Fortià, բասկ.՝ Fortia), մունիցիպալիտետ Իսպանիայում։ Մտնում է Ժիրոնա ինքնավար համայնքի մեջ՝ Կատալոնիա պրովինցիայում։ Գտնվում է Ալտ Էմպորոդա շրջանում։ Զբաղեցնում է 10,8 կմ² մակեերես։ Բնակչությունը կազմում է 642 (2010 թվական)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Ayuntamiento de Fortià
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Մաքսիմ Ռոմաշչենկո

Մաքսիմ Յուրևիչ Ռոմաշչենկո (բելառուս․՝ Максім Юр'евіч Рамашчанка, ուկրաիներեն՝ Максим Юрійович Ромащенко, հուլիսի 31, 1976(1976-07-31), Պավլոգրադ, Դնեպրոպետրովսկի մարզ, Ուկրաինական ԽՍՀ, ԽՍՀՄ),  բելոռուսյան և ուկրաինական ֆուտբոլիստ, կիսապաշտպան, հարձակվող։


== Կենսագրություն ==
Խաղացել է «Պոլիգրաֆտեխնիկա» (Ալեքսանդրիա, Ուկրաինա), «Դնեպր» (Մոգիլյով), «Բելշինա» (Բոբրույսկ), «Սլավիա-Մոզիր» (Մոզիր), «Գազիանտեպսպոր» (Թուրքիա), «Դինամո» (Մոսկվա) թիմերում։
1997-2006 թվականներին մասնակցել է Մոսկվայի «Դինամոյի»  խաղերին (ընդմիջումներով)։ «Դինամոյի» պահեստայինների կազմում մասանկցել է 14 խաղի և խփել է 3 գոլ։ Մասնակցել է 116 խաղի, խփել է 22 գնդակ։
2007 թվականին խաղացել է «Տորպեդո» ֆուտբոլային ակումբում, որը հանդես էր գալիս Ռուսաստանի առաջին դիվիզիոնում։ Ակումբը չկարողացավ լուծել լիգա վերադառնալու հարցը, և Ռոմաշչենկոն, չընդունելով Տորպեդոյի ղեկավարների պայմանագրի պայմանները, լքում է ակումբը։
2008 թվականի հունվարին Ռոմաշչենկոն պայմանագիր է կնքել թուրքական «Բուրսասպոր» ակումբի հետ՝ մեկուկես տարի ժամկետով։
2009 թվականի հունիսի 26-ին Մաքսիմը պայմանագիր է կնքում պոդմոսկովյան «Խիմկիի» հետ՝ մեկուկես տարի ժամկետով։ Սեզոնի ավարտին ազատ գործակալի կարգավիճակով հեռանում է ակումբից։
2010 թվականի հունվարի 26-ին պայմանագիր է ստորագրել բելգորոդյան «Սալյուտի» հետ, որն ավելի վաղ ղեկավարել էր իր եղբայրը՝ Միրոսլավը։ Նույն թվականի ամռանը երկկողմանի համաձայնությամբ խզել է պայմանագիրը «Սալյուտի» հետ։
2010 թվականի հունիսի 23-ին Բրյանսկի «Դինամոյի» հետ պայմանագիր է կնքել մինչև 2010 թվականի ավարտը՝ հնարավոր երկարաձգման պյմանավորվածությամբ, ինչից հետո 2011 հունվարի 10-ին ակումբը «տարի+ կեստարի» սխեմայով երկարացրել է համաձայնությունը կիսապաշտպանի հետ։
2012 թվականի օգոստոսի վերջին վերադարձել է «Խիմկի»։
1998-2008թթ. խաղացել է Բելառուսիայի հավաքականում։ Եղել է հավաքականի լավագույն ռմբարկուն (20 գոլ)։


== Նվաճումներ ==
Բելոռուսիայի չեմպիոն 1996 թ.
2004 թ. Թուրքիայի գավաթակիր
2003-04 թթ. Թուրքիայի առաջնության արծաթե մրցանակակիր
1997 թ. Ռուսաստանի առաջնության բրոնզե մրցանակակիր
1997 և 1999 թթ. Ռուսաստանի գավաթի մրցանակակիր
2004 թ. տարվա ֆուտբոլիստ Բելոռուսիայում


== Ծանոթագրություններ ==


== Արտաքին հղումներ ==
«Խիմկի» պաշտոնական կայքէջ
«legioner.kulichki.com» կայքէջ
Մաքսիմ Ռոմաշչենկոյի հարցազրույցը «Прессбол» թերթին, 03.11.2006
Ֆուտբոլիստի էջը Sportbox.ru կայքում
Հեղինե Բդոյան

Հեղինե Լյուդվիգի Բդոյան (մայիսի 30, 1973, Երևան - նոյեմբերի 16, 1992, գյուղ Ոխտաձոր (ԼՂՀ Հադրութի շրջան)), ազատամարտիկ, կապավոր։ Երևանի վնասվածքաբանության և օրթոպեդիայի հիվանդանոցում խնամել է վիրավոր ազատամարտիկների (մինչև 1992 թվականը)։ 1992 թվականի հունիս-նոյեմբերին էջմիածնի կամավորական ջոկատի կազմում մասնակցել է ԼՂՀ Հադրութի Էդիլլորի ձորակի գյուղեր) շրջանի ինքնապաշտպանական և ազատագրական մարտերին։ Զոհվել է առաջին գծում՝ վնասված հեռախոսակապը վերականգնելիս։ Թաղված է Երևանում։
Վան Չժունլին

Վան Չժունլին (չինարեն՝ 王中林, 1961, Չինաստանի Ժողովրդական Հանրապետություն, Շենսի նահանգ), ամերիկա-չինական գիտնական, ֆիզիկոս, ինչպես նաև նանոտեխնոլոգիաների մասնագետ։


== Կենսագրություն ==
Վան Չժունլինը ծնվել է 1961 թվականին Չինաստանի Ժողովրդական Հանրապետության Շենսի նահանգում՝ Պուչեն քաղաքում, որը ներկայումս վարչականորեն մտնում է Վեյնանի քաղաքային օկրուգի կազմի մեջ։
1983 թվականին Վան Չժունլինը Չինաստանում ավարտել է Հեռահաղորդակցության և ճարտարապետության հյուսիսարևմտյան համալսարանի ֆիզիկայի ֆակուլտետում։
Դրանից հետո, նա հեռացել է Չինաստանից և ուսումը շարունակել Հյուսիսային Ամերիկայում՝ մասնավորապես Ամերիկայի Միացյալ Նահանգների Արիզոնա նահանգում։ 1987 թվականին Վան Չժունլինը ստացել է Արիզոնայի համալսարանի ֆիզիկայի բաժնի դոկտորի աստիճան։
1987-1988 թվականներին չինացի ֆիզիկոսը աշխատել է Նյու Յորքում, իսկ 1988-1989 թվականներին Վան Չժունլին արդեն Մեծ Բրիտանիայում էր։ Մեծ Բրիտանիայում նա ուսանել է Քեմբրիջի համալսարանում։
2009 թվականից անդամակցում է Չինաստանի գիտությունների ակադեմիային։


== Ծանոթագրություններ ==
Կլայնգսկիրկյա

Կլայնգսկիրկյա (իսլ.՝ Klængskirkja), միջնադարյան եկեղեցի իսլանդական Սկաուլհոլտ քաղաքում։ Այն շինել է Կլայնգուր Թորստեինսսոնը` Սկաուլհոլտի եպիսկոպոսը դառնալուց շատ չանցած`1152 թվականին։ Եկեղեցին կառուցվել է Նորվեգիայից երկու նավերով բերված բարձրորակ փայտով, որի ընդհանուր արժեքը 1600 կովագին էր։ Այն Իսլանդիա է հասել 1158 թվականին։ Շինարարությունն ընթացել է 1153-1159 թվականներին։
Եկեղեցին ավերվել է 1309 թվականին, երբ հրդեհվել է կայծակի հարվածից։
Իսլանդացի գրող Պետուր Գյունարսսոնն իր «Ճանապարհ դեպի Հռոմ» (իսլ.՝ Leiðin til Rómar) գրքում նշել է, որ եկեղեցու շինարարության համար փայտը բեռնաթափվել է Էյրարբակիում, ապա ավելի քան 20 կիլոմետր տեղափոխվել Օլֆուսի ու Ֆլուարեպուրի բնակիչների և դրանց լծկան կենդանիների ուժերով։


== Ծանոթագրություններ ==
This Is War

«This Is War», 30 Seconds to Mars խմբի This Is War ալբոմի առաջին սինգլը։ Սինգլի թողարկումը Ամերիկյան ռադիոյով տեղի է ունեցել 2010 թվականի մարտի 8-ին։ Ֆիզիկական կրիչի վրա սինգլը թողարկվել է նույն թվականի մարտի 26-ին։ Երգի հիման վրա նկարահանվել է տեսահոլովակ, որի պրեմիերան տեղի է ունեցել 2010 թվականի հունիսին։


== Երգացանկ ==
Promo (February 1, 2010)<«This Is War» (album version) — 5:27EU CD single (March 26, 2010)«This Is War» (album version) — 5:27
«Hurricane» (LA Mix) By Emma Ford and Natalie Loren aka «Luxury Kills» — 5:49Digital download EP«This Is War» (Album Version) — 5:47
«This Is War» (Radio Edit) — 4:46
«Night of the Hunter» (Static Revenger Redux) — 4:57


== Հիթ-շքերթ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Խմբի պաշտոնական կայք
Եղիա Սիրվարդ

Եղիա Սիրվարդ (Գրիգորյան) (1890 թվականին, Մորհնիկ գյուղ (Արևմտյան Հայաստան, Խարբերդի վիլայեթ - ապրիի 26, 1985, Քրենսթոն,  Ռոդ Այլենդ, ԱՄՆ)), սփյուռքահայ հասարակական և գրական-մշակութային գործիչ։
1910 թ.-ից Հնչակյան կուսակցության անդամ (1927 թ.-ից Կենար, վարչության անդամ)։ Ծննդավայրում նախնական կրթությունն։
Ստանալուց հետո սովորել է Մեզրեի Կեդրոնական վարժարանում։ 1907 թ.-ին մեկնել է ԱՄՆ, 1912 թ.-ին՝ ստանձնել Փրովիդենսի «Հնչակ» թատերախմբի ղեկավարությունը։ 1910-ական թթ․ սկզբից մասնակցել է «Երիտասարդ Հայաստան» շաբաթաթերթի, 1918-1920 թթ.-ին՝ «Վերածնություն» (Բոստոն) ամսաթերթի խմբագրմանը։ 1935-1940 թթ.-ին եղել է «Հնչակ» ամսաթերթի խմբագիրը։ 1940-ական թթ․ սկզբից «Երիտասարդ Հայաստան»-ի էջերում վարել է «Լուսարձակ» խորագրով սյունակը, որտեղ արծարծվել են հասարակական, գիտական, գրական-մշակութային հարցեր։ Կազմել և հրատարակել է «Հնչակյան տարեգրքի» Ա և Բ հատորները (1931-1932 ), «1903—1953, Հիսնամյակ «Երիտասարդ Հայաստանի» (1953) հատորը։ 1915 թ.-ին թուրք, ջարդարարների դեմ հայ ժողովրդի մղած հերոսամարտի էջերից մեկին է նվիրված Սիրվարդի «Ջախջախված զանգեր» (1920) պիեսը։ Խորհրդային Միություն կատարած այցելությանն է նվիրված Սիրվարդի «Ուխտավորի մը նամակները» (1934) գիրքը։


== Ծանոթագրություններ ==
Վանն Նատ

Վանն Նատ (քմեր. វ៉ាន់ណាត, ապրիլի 5, 1946(1946-04-05), Battambang Province, Կամբոջա - սեպտեմբերի 5, 2011(2011-09-05), Պնոմպեն, Կամբոջա), կամբոջացի նկարիչ, գրող և իրավապաշտպան։ «Անվտանգության 21-րդ բանտում» նստած և կենդանի մնացած 7 կալանվորներից մեկը։ Հայտնի է որպես Կամբոջայում Կարմիր Քմերների ռեժիմի ոճրագործություններին և ցեղասպանության հանցագործություններին նվիրված աշխատանքների հեղինակ։ Նա «Կամբոջական բանտի դիմանկարը։ Մեկ տարի Կարմիր Քմերների S-21 բանտում» (անգլ.՝ A Cambodian Prison Portrait: One Year in the Khmer Rouge's S-21 Prison) գրքի հեղինակն է։


== Կենսագրություն ==
Վանն Նատը ծնվել է 1946 թվականին, Կամբոջայի հյուսիս-արևմտյան Բաթամբանգ նահանգում։ Նրա ծննդյան ճշգրիտ ամսաթիվը անհայտ է, ինչը բնորոշ է Կամբոջայի գյուղացիների մեծամասնությանը, ովքեր չունեն ծննդյան վկայականներ։ Նա մեծացել է աղքատ գյուղացիական ընտանիքում, երկու եղբայրների և ավագ քրոջ հետ միասին։ Նրա ծնողները բաժանվել են, և ընտանիքը գոյատևել է միայն «noop bangchop» կոչվող արիշտա վաճառելով։ Նատ ընտանիքն այնքան աղքատ էր, որ Վաննը չկարողացավ արժանապատիվ կրթություն ստանալ։ Գրագիտություն Վանն Նատը սովորել է Վաթ Սոպի մեհյանում։ Նատը հրապուրվեց գեղանկարչությամբ, երբ սովորում էր մեհյանում։ 

Բայց գեղանկարչությամբ զբաղվելու փոխարեն Վաննը որպես վանական ծառայեց 17-ից մինչև 21 տարեկան դառնալը։ 

Քրոջ մահից հետո Նատը թողեց ծառայությունը և անցավ աշխատանքի, որպեսզի իր ընտանիքին կերակրի։ 1965 թվականին ընդունվեց գեղանկարչության մասնավոր դպրոց։
Դպրոցը հեռու էր տնից, բայց նա չէր կարող հեծանիվ ձեռք բերել։ Նրանց կյանքը ծանր էր, միայն մայրն էր աշխատում, սակայն նա արդեն ծերացել էր և ընտանիքին աջակցելու համար ստիպված էր վճարել գեղանկարչության դպրոցում սովորելու ուսման վարձը։ Դրանից հետո դպրոցի ղեկավարությունը թույլ տվեց, որ Նատն աշխատի այնտեղ ուսման վարձը վճարելու փոխարեն, և միայն երկու տարի անց Նատը սկսեց եկամուտ ստանալ իր աշխատանքների վաճառքից։


== Ձերբակալություն ==
1975 թվականի գարնանը Կամբոջայում իշխանության եկան Պոլ Պոտի քմերական կարմիրները՝ հաստատելով ահաբեկչության և ցեղասպանության ռեժիմ։ Մշակույթի և արվեստի բոլոր աշխատողները հայտարարվեցին «ժողովրդի թշնամի» և ենթակա էին անհապաղ ոչնչացման։ Վանն Նատին հաջողվեց թաքցնել իր մասնագիտությունը։
1978 թվականի հունվարի 7-ին, երբ Վանն Նատը իրենց հայրենի Բաթամբանգ նահանգում մյուս կամբոջացիների հետ բրնձի դաշտում աշխատում էր, հանկարծ եկան «Կարմիր քմերականները» (Կամբոջայի կոմունիստներ) և նրան տարան Կանդալ Վաթ բուդդիստական տաճար, որը կոմունիստների կողմից օգտագործվում էր որպես հետաքննության կենտրոն։ Մեկ շաբաթ անց Վաննին նստեցրին բեռնատար մեքենա և տեղափոխեցին «Անվտանգության 21-րդ բանտ» (S-21): Նրանք լուսանկարեցին Վաննին և չափեցին նրա հասակը։ Այդ ժամանակվա լուսանկարը ներկայումս պահվում է Կամբոջայի փաստաթղթերի կենտրոնում։
Հակառակ նկարչի սպասումներին, S-21-ում մահացան քսան հազար կամբոջացիներ. Վանն Նատը յոթ փրկվածներից մեկն էր։


== Հիվանդությունը և մահ ==
Երկարատև հիվանդությունից հետո` 2011 թվականի սեպտեմբերի 5-ին, 66 տարեկան հասակում Վաննը մահացավ, իրենից հետո թողնելով դստերը՝ Սիմենին և բազմաթիվ պայծառ ու տպավորիչ նկարներ։


== Ծանոթագրություններ ==


== Արտաքին հղումներ ==
Պաշտոնական կայք Archived 2011-11-08 at the Wayback Machine.
Ան Յոլ

Ան Յոլ (ռուս.՝ Ань-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վեսլյանա գետի աջ ափին՝ 5 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 03020200212103000022279
Կոդը ըստ հիդրոլոգիական հետազոտության (ՌԴ) - 103002227
Ավազանի կոդը - 03.02.02.002
Ծավալի համարը ըստ ՌԴ-ի - 03
Թողարկումը ըստ ՌԴ-ի - 0


== Ծանոթագրություններ ==
Բուրաննոե (գյուղ, Սոլ-Իլեցկի շրջան)

Բուրաննոե (ռուս.՝ Буранное), գյուղ Ռուսաստանի Օրենբուրգի մարզի Սոլ-Իլեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնոբակովսկի շրջան

Կրասնոբակովսկի շրջան (ռուս.՝ Краснобаковский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Կրասնիե Բակի։


== Աշխարհագրություն ==
Շրջանի տարածքի մակերեսը կազմում է 1767 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 23623 մարդ։ Բնակչության խտությունը կազմում էր 13,37 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նիվա (գյուղ, Ռազդոլնոյեի շրջան)

Անվան այլ կիրառումների համար տե՛ս՝ ՆիվաՆիվա (ուկրաիներեն՝ Нива, Ղրիմի թաթարերեն՝ Niva), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Ստալինդորֆ։
2001 թվականի տվյալներով Նիվա գյուղում բնակվում էր 834 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Այգեհովիտ (այլ կիրառումներ)

Այգեհովիտ անունը կարող է վերաբերել՝

Այգեհովիտ՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Այգեհովիտ՝ համայնք Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո),
Այգեհովիտ՝ գյուղ Հայաստանի Հանրապետության Տավուշի մարզում,
Այգեհովիտի դիտակայան՝ պատմական հուշարձան Հայաստանի Հանրապետության Տավուշի մարզի Այգեհովիտ գյուղի մոտ։
Լյուդմիլա Գլազովա

Լյուդմիլա Սերգեևնա Գլազովա (ռուս.՝ Людмила Сергеевна Глазова, օգոստոսի 29, 1907(1907-08-29), Իժևսկ, Սարապուլսկի նրբանցք, Վյատկայի գավառ, Ռուսական կայսրություն - մայիսի 16, 1981(1981-05-16), Լենինգրադ, ՌԽՖՍՀ, ԽՍՀՄ), թատրոնի և կինոյի խորհրդային դերասանուհի։ ՌԽՖՍՀ վաստակավոր արտիստ։


== Կենսագրություն ==
Լյուդմիլա Գլազովան ծնվել է 1907 թվականի սեպտեմբերի 11-ին Իժևսկում։ 
1928 թվականին նշել է նորամուտը կինոյում՝ «Ուզում եմ օդաչու լինել» (ռուս.՝ «Хочу быть лётчицей») ֆիլմում կատարելով պիոներուհի Տոնյայի դերը։
1926 թվականին ավարտել է Բորիս Չայկովսկու անվան կինոդերասանների դպրոց-ստուդիան (կինոտեխնիկում)՝ կինոյի դերասանուհի մասնագիտությամբ։ Աշխատել է «Դետֆիլմ», «Межрабпомфильм», «Սոյուզդետֆիլմ», «Լենֆիլմ» և այլ կինոստուդիաներում։
Հայտնի է դարձել Լյուդմիլայի դերի շնորհիվ, որ կատարել է Պուշկինի «Ռուսլան և Լյուդմիլա» հեքիաթի առաջին խորհրդային էկրանավորման մեջ (1938)։
1957 թվականին դարձել է Լենինգրադի կինոդերասանի ստուդիայի դերասանուհի։
Կյանքի վերջին տարիներին Լյուդմիլա Սերգեևնան ապրել է մեկուսի և համեստ կյանքով։ Մահացել է Լենինգրադում 1981 թվականի մայիսի 16-ին, որոշ տվյալներով՝ թունավորումից․ բնակարանում անհայտ պատճառներով գազի արտահոսք է տեղի ունեցել։ Նրան հուղարկավորել են Սերաֆիմովյան գերեզմանատանը՝ ամուսնու՝ կինոռեժիսոր Ս. Ա. Տիմոշենկոյի կողքին։
Առաջին ամուսինը եղել է կինոդերասան, իսկ ավելի ուշ ռեժիսոր Յան Դանիլովիչ Բուրինսկին (1901-1982), նկարահանվել է 1930-1940-ական թվականների խորհրդային ֆիլմերում։
Երկրորդ ամուսինը եղել է կինոռեժիսոր Սեմյոն Տիմոշենկոն։ Որդին՝ Վյաչեսլավը տասներկու տարեկանում մահացել է (խեղդվել է)։


== Ֆիլմագրություն ==
Թավատառով նշված են այն ֆիլմերը, որոնցում Լյուդմիլա Գլազովան գլխավոր դեր է խաղացել.


== Ծանոթագրություններ ==


== Գրականություն ==
История кино: Современный взгляд: Киноведение и критика / Сост. М. Зак; НИИ киноискусства. — М.: Материк, 2004. — 157 с. — 300 экз. — ISBN 978-5-85646-133-5
Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — М.: Советская энциклопедия, 1986. — 640 с. — 100 000 экз.
Раззаков Ф. И. Гибель советского кино. Тайна закулисной войны. 1973-1991. — М.: Эксмо, 2008. — Т. 2. (Книга вторая). — 1100 с. — (Гибель советского кино). — ISBN 978-5-699-26831-3


== Արտաքին  հղումներ ==
Проект Алексея Тремасова (2015)։ «Всегда со мною... Глазова Людмила Сергеевна»։ Актёры А-Н (ռուսերեն)։ www. a-tremasov.ru։ Վերցված է 2016-02-23 
«Людмила Сергеевна Глазова»։ Энциклопедия Кино и ТВ (ռուսերեն)։ Ethnic Television Network/Matvil Corp.։ 2016։ Վերցված է 2016-02-28
Բոսնիա և Հերցեգովինայի օրհներգ

Բոսնիա և Հերցեգովինայի օրհներգ (բոս․՝ Državna himna Bosne i Hercegovine), Բոսնիա և Հերցեգովինայի պետական օրհներգ։ Ընդունվել է 1999 թվականին՝ «Պետական օրհներգի մասին» օրենքով։ Երաժշտության հեղինակը Դուշան Շեստիչն է։


== Տեքստը ==


== Ծանոթագրություններ ==
Նիժնայա Կովալյովկա (Կրասնի Սուլինի շրջան)

Նիժնայա Կովալյովկա (ռուս.՝ Нижняя Ковалёвка), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Կովալևսկի գյուղական համայնքի կազմի մեջ։
Չեմբրա

Չեմբրա (իտալերեն՝ Cembra), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1737 մարդ (2008), բնակչության խտություն՝ 109 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 38034։ Հեռախոսային կոդ՝ 0461։
Սուրբ Ռոխը համարվում է բնակավայրի հովանավորը։ Տոնը նշվում է ամեն տարի օգոստոսի 16-ին։


== Արտաքին հղումներ ==
http://www.comune.cembra.tn.it/ Archived 2006-07-21 at the Wayback Machine.


== Ծանոթագրություններ ==
Արտահայտիչ շարժումներ

Արտահայտիչ շարժումներ, դրսևորում են մարդու հոգեկան տարբեր (հատկապես էմոցիոնալ) վիճակները և հանդիսանում են դրանց արտաքին արտահայտությունը։ Արտահայտիչ շարժումներ սուբյեկտի ներքնաշխարհում կատարվածն ըմբռնելի են դարձնում շրջապատին՝ մարդկանց մեջ առաջացնելով համապատասխան վերաբերմունք, արձագանք և ստեղծում են ռեալ հաղորդակցության հնարավորություններ։ Արտահայտիչ շարժումների զանազան տեսակները տարբեր ձևով են ենթարկվում կամքին։ Բուռն, աֆեկտիվ բնույթի ապրումները, խոր օրգանական փոփոխություններ առաջացնելով, ինքնաբերաբար կարող են կաշկանդել կամ նպաստել զգացմունքների դրսևորմանը։ Արտահայտիչ շարժումների հիմնական ձևերը մարդու արարքներն են, տվյալ իրադրության մեջ նրա վարքը, խոսքը և ունկնդրումը, վերաբերմունքը, դիմախաղերը, ժեստերը, մնջախաղը, ձայնարկությունները, առոգանությունը, ձայնի հուզական ելևէջները։


== Ծանոթագրություններ ==
(1073) Գելիվարա

(1073) Գելիվարա (անգլ.՝ Gellivara), աստերոիդ աստերոիդների հիմնական գոտում։ Հայտնաբերվել է 1923 թվականի սեպտեմբերի 14-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,178779 ա. մ., առավելագույնը մոտենում է 2,5602 ա. մ. հեռավորության վրա և հեռանում 3,7974 ա. մ.։ Արեգակի շուրջ մեկ ամբողջական պտույտ է կատարում 2070,09 երկրային օրվա ընթացքում, իր ուղեծրով շարժվելով միջինում 0,173906 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,61° անկյուն։
Գելիվարա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1073) Գելիվարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մադաթափա

Մադաթափա (վրաց. მადათაფა), լիճ Վրաստանի Նինոծմինդայի շրջանում։ Գտնվում է Ջավախքի բարձրավանդակի հարավ-արևելյան հատվածում, Հայաստանի սահմանից ոչ շատ հեռու, ծովի մակարդակից 2108 մ բարձրության վրա։


== Նկարագիր ==
Լճի մակերեսը՝ 8,78 կմ² է, ջրի ծավալը՝ 9,66 մլն մ³, միջին խորությունը՝ 1,5 մ, իսկ առավելագույն խորությունը՝ 1,7 մ է։ Ջրահավաք ավազանի մակերեսը 136 կմ² է, որը ծածկված է ալպյան և ենթալպյան բուսականությամբ։ Լճափը ցածրադիր է և ծածկված է ջրային բուսականությամբ։ Լիճը սնվում է ստորգետնյա ջրերից, անձրևաջրերից և ձյան հալոցքից, որից առաջացած գետակները սկիզբ են առնում Ջավախքի լեռներից։ Գարնանը ջրի մակարդակը բարձրանում է, իսկ ձմռանը ցածրանում։ Լճից սկիզբ առնող գետի և դուրս բխող ստորգետնյա ջրերի պատճառով լճի մակարդակը կտրուկ փոփոխվում է։
Ջրի ջերմաստիճանը ամռանը հասնում է 17-18 °C, իսկ ձմռանը լիճը մինչև հատակը սառցակալում է։ Լճի ջուրը թեթևակի հանքայնացված է։
Լիճը տնտեսական նշանակություն չունի, քանի որ բացակայում են ձկնատեսակները։ Ամռանը նկատվում է ջրլող թռչունների առատություն։ Լճի ափին գտնվում են Եֆրեմովկա, Ժդանովական և Սամեբա գյուղերը։


== Ծանոթագրություններ ==
Տեխնոլոգիա

Տեխնոլոգիան իրերի պատրաստման և գործածման գիտությունն ու արվեստն է։ Միայն մարդն է ընդունակ, աշխարհի նյութերը վերափոխելով, ստեղծել կյանքի համար անհրաժեշտ գործիքներ, սարքեր և համակարգեր։ Թեև այլ էակներ էլ են ի վիճակի իրեր պատրաստել և գործածել, սակայն դրանց պատրաստման եղանակը համարյա չի փոխվել։ Այլ է մարդու պարագայում։ Տեսնելով, թե ինքն ինչի կարիք ունի, նա գտնում է դրա բավարարման նորանոր միջոցներ, հասկանում պատահական հայտնագործությունների կարևորությունը։ Օրինակ, կրակի հայտնագործումը և դրանով կավը խեցե ամանեղենի, իսկ ապարները մետաղների փոխակերպելու հնարավորությունը պայմանավորեց ժամանակակից աշխարհի գոյությունը։ Վերջին հարյուրամյակների ընթացքում գիտնականները պարզեցին, թե ինչու են նյութերը կամ մեքենաներն իրենց այս կամ այն կերպ դրսևորում։ Այդ գիտելիքների կիրառման շնորհիվ հայտնի նյութերը կատարելագործվեցին, հայտնագործվեցին նորերը, բնական գիտությունները և մաթեմատիկան նպաստեցին այնպիսի տարբեր արտադրանքների ստեղծմանը, ինչպիսիք են ինքնաթիռը կամ լողազգեստը։ Իրերի պատրաստումն սկսվում է նախագծումից, այսինքն՝ հաշվարկից, թե ինչ է հարկավոր և ինչպես պետք է դա իրականացնել։ Նախագծողներն այժմ ունեն նյութերի, եղանակների և բաղադրամասերի լայն ընտրության հնարավորություն, որոնց օգնությամբ գաղափարներն իրականացնում են։ Այսօր աշխատանքի մեծ մասն իրագործում է համակարգիչը։ Սպառողին գոհացնող, անխափան աշխատող էժան իր պատրաստելը ճշմարիտ արվեստ է։Տեխնոլոգյան  իրերի   պատրաստման   և    գործածման   գիտությանն   ու   արվեստն   է։


=== Վիկտորյան ընթերցանիվ ===

XVIII դարի այս սարքը նախաէլեկտրոնիկայի դարի գիտնականներին առաջարկում էր այնպիսի հնարավորություն, որն այժմ մեզ ընձեռում է անհատական համակարգիչը։ Անիվը պտտելով՝ կարելի էր օգտվել լայնածավալ գրականությունից։ Բայց, ինչպես բազում հավակնոտ գյուտարարներ, ընթերցանիվի անհայտ ստեղծողը ևս հաշվի չէր առել նրա գինն ու հարմարավետությունը։


== Արտաքին հղումներ ==
Google տեխնոլոգիական լուրեր (անգլերեն)
BBC տեխնոլոգիական լուրեր (անգլերեն) Archived 2006-02-09 at the Wayback Machine.
Հայաստանի առողջապահություն


== Բժշկական գործիքների հայտնաբերումը ==
Հայաստանի տարածքում հայտնաբերվել են բժշկական գործիքներ հիշեցնող խեթական և ուրարտական ժամանակաշրջանների քարե և մետաղե առարկաներ։


== Հայ և օտար պատմիչների վկայությունները ==
Հայ և օտար պատմիչների վկայությամբ՝ 3-4-րդ դարերում Սեբաստիայում և Կեսարիայում (Փոքր Հայք) արդեն եղել են հիվանդանոցներ, որտեղ աշխատել են հմուտ բժիշկներ։ Ըստ հայ պատմիչներ Փավստոս Բուզանդի և Մովսես Խորենացու՝ 4-րդ դարում Ներսես Ա Մեծ կաթողիկոսի (353-357) կոնդակով Հայաստանի տարբեր վայրերում բացվել են հիվանդանոցներ ու բորոտանոցներ։


== Առողջապահության զգալի վերելքը  Կիլիկյան Հայաստանում ==
Առողջապահությունը զգալի վերելք է ապրել Կիլիկյան Հայաստանում, արքունիքը խրախուսել և հովանավորել է բժիշկներին, երկրի տարբեր շրջաններում ու քաղաքներում բացել հիվանդանոցներ, խնամատներ։ Հիվանդություններն ու համաճարակները կանխելու նպատակով օրենսդրությամբ սահմանվել են բազմաթիվ կանոններ։


== Կիլիկիայում մեծ հռչակ վայելած բժիշկներ ==
Կիլիկիայում մեծ հռչակ են վայելել բժիշկներ Մխիթար Հերացին, Աբու Սաիդը, Գրիգորիսը, Սիմեոնը, Ստեփանոսը և ուրիշներ։ Հայկական միջնադարյան համալսարաններում (Սանահին, Տաթև և այլն) պատրաստվել են նաև բժիշկներ. Սանահինի ուսումնարանում բժշկություն է դասավանդել Գրիգոր Մագիստրոսը (11-րդ դար), Տաթևում՝ Հովհան Որոտնեցին։ Գրիգոր Տաթևացին 15-րդ դարի սկգբին կազմել է անատոմիայի և բնագիտության դասագրքեր։ Բժշկություն դասավանդել են նաև Սիս քաղաքում Ներսես Լամբրոնացու հիմնադրած համալսարանում (12-րդ դար)։ Հայտնի էին նաև Անիի, Տարոնի, Կեսարիայի դպրոցները, որտեղ 11-14-րդ դարերում ուսումնասիրել են բնական գիտություններ, այդ թվում՝ նաև բժշկագիտություն։


== Առողջապահության անկումը ==

Կիլիկյան հայկական թագավորության կործանումից հետո առողջապահությունն անկում է ապրել։ Առաջին առողջապահական հիմնարկները վերաստեղծվել են միայն 1828 թվականից. Արևելյան Հայաստանը Ռուսաստանին միանալուց հետո Երևանում բացվել է առաջին զինվորական հոսպիտալը, որտեղ բուժօգնություն է ցույց տրվել նաև ազգաբնակչությանը։ Հոսպիտալներ են բացվել նաև Ալեքսանդրապոլում (այժմ՝ Գյումրի), Ջալալօղլիում (այժմ՝ Ստեփանավան), Ախտայում (այժմ՝ Հրազդան) և այլուր։ 19-րդ դարի վերջին - 20-րդ դարի սկզբին Երևանի նահանգում և Կարսի մարզում բացվել են սակավաթիվ բուժհիմնարկներ։ Հայաստանում առողջապահության կազմակերպմանն առաջին անգամ պետական հոգածություն է ցուցաբերվել խորհրդային իշխանության օրոք՝ 1920 թվականին առողջապահության ժողկոմատի (1946 թվականից՝ ՀԽՍՀ ԱՆ) ստեղծումով, որի իրավասությանն են անցել բժշկասանիտարական բոլոր հիմնարկները, այդ թվում՝ մասնավորները։
Պարող եղնիկների քարանձավը

«Պարող եղնիկների քարանձավը» (անգլ.՝ Grotto of the Dancing Deer), ամերիկացի գրող Քլիֆորդ Սայմակի գիտաֆանտաստիկ պատմածքը։ Առաջին անգամ տպագրվել է ԱՄՆ-ում, 1980 թվականին։ Պատմվածքը ստացել է գիտական ֆանտաստիկայի ոլորտի երեք հիմնական գրական մրցանակները (1980 թվականին` Նեբյուլա, 1981 թվականին` Հյուգո և Լոկուս)։ Միաժամանակ 1981 թվականին պատմվածքն արժանացել է Analytical Laboratory Award մրցանակի։


== Սյուժե ==
Հնէաբանների խումբը պատահաբար քարանձավ է հայտնաբերում, և դրա մեջ` հնադարյան ժայռապատկերներ։ Ռադիոածխածնային հետազոտությունը ցույց է տալիս, որ պատկերները ստեղծվել են շուրջ 20 հազար տարի առաջ։ Հնէաբաններից մեկը՝ Բոյդը, մի շարք պատահական իրադարձություններից հետո գալիս է այն եզրակացության, որ նկարի հեղինակը եղել է նրա խմբում, և նրա տարիքը 200 դար է։


== Թողարկում ==
Առաջին անգամ պատմվածքը հրապարակվել է Astounding Science Fiction ամսագրում, 1980 թվականի ապրիլին։ Ավելի ուշ մի քանի անգամ անգլերենով հրապարակվել է տարբեր անթոլոգիաների մեջ։
Ռուսերենով առաջին անգամ Ալեքսանդր Կորժենևսկու թարգմանությամբ հրապարակվել է «Գիտությունը ուժ է» ամսագրում, 1988 թվականին։ Հետագայում պատմվածքն այս թարգմանությամբ հրատարակվել է Քլիֆորդ Սայմակի մի քանի հրատարակություններում, 1994, 2002, 2005 և 2009 թվականներին։


== Պարգևներ ==
Նեբյուլա մրցանակ. 1980 թվական («Կարճ պատմվածք» անվանակարգի առաջադրում)
Հյուգո մրցանակ. 1981 թվական («Կարճ պատմվածք» անվանակարգի առաջադրում)
Լոկուս մրցանակ. 1981 թվական («Կարճ պատմվածք» անվանակարգի առաջադրում)
Analytical Laboratory Award մրցանակ. 1981 թվական («Կարճ պատմվածք» անվանակարգի առաջադրում)


== Ծանոթագրություններ ==


== Գրականություն ==
Саймак Клиффорд (Дональд) // Энциклопедия фантастики: Кто есть кто / Под ред. Вл. Гакова. — 1995. — С. 338—339. — 10 000 экз. — ISBN 985-6269-01-6
Don D'Ammassa. Simak, Clifford D. // Encyclopedia of science fiction. — Минск: Infobase Publishing, 2005. — P. 496—499. — ISBN 9780816059249
Ուլեևո (գյուղ, Բիրսկի շրջան)

Անվան այլ կիրառումների համար տե՛ս՝ ՈւլեևոՈւլեևո (ռուս.՝ Улеево, բաշկիրերեն՝ Үләй), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 101 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավետիս Առուշանյան

Ավետիս Առուշանյան (մայիսի 17, 1975(1975-05-17), Բաքու, Ադրբեջանական ԽՍՀ, ԽՍՀՄ - ապրիլի 24, 1994(1994-04-24), Գյուլլուջա, Ասկերանի շրջան, Արցախ), հայ ազատամարտիկ, Արցախյան ազատամարտի մասնակից։


== Կենսագրություն ==
Ավետիս Առուշանյանը ծնվել է 1975 թ. մայիսի 17-ին Բաքու քաղաքում։ Այնուհետև ընտանիքով տեղափոխվել է Գուգարքի շրջանի Ազնվաձոր գյուղ։ Միջնակարգն ավարտելուց հետո ուսումը շարունակել է Արցախի պետական համալսարանի ֆիզիկամաթեմատիկական ֆակուլտետի ֆիզիկայի և աստղագիտության բաժնում։ 1992 թ. ձմռանը կամավորական ջոկատից տեղափոխվեցլ է ՄՄ-21 հրթիռահրետանային առանձին դիվիզիոն և որպես նշանառու, ապա՝ հրետանային հետախույզ մասնակցել է Քելբաջարի կրակակետերի վնասասերծման, Հադրութի ՊՇ-ում և Ֆիզուլիի շրջանում, ինչպես նաև Գյուլիջա-Սումա ուղղություններում մղված մարտական գործողություններին։ Զոհվել է 1994 թ. ապրիլի 24-ին Աղդամի շրջանի Ըլըխճլար տեղամասում՝ Գյուլիջա գյուղի մոտ։ Հետմահու պարգևատրվել է ԼՂՀ «Արիության համար» մեդալով։ Ամուսնացած չէր։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==